stanford-oval/wikipedia huggingface dataset:
מלחמת הכוכבים – דמויות
אבירי הג'דיי, צבא הרפובליקה, ברית המורדים והמחתרת > אדמירל אקבר

| --- | --- |

אדמירל אקבר
 גילום הדמות:  טימותי מ. רוז
 מידע
 גזע:  מון קלמארי
 מין:  זכר
 נטייה:  AB34
אדמירל אקבר הוצג בסרט מלחמת הכוכבים - פרק 6: שובו של הג'דיי כמפקד הצי של המורדים. הוא פיקד על המתקפה כנגד כוכב המוות השני על גבי הספינה מסוג שייטת מון קלמארי בשם Home One. המשפט המפורסם שלו מהסרט הוא "!It's a trap" - "זו מלכודת!" והוא נאמר לאחר שמתגלה שכוחות האימפריה חיכו במארב למורדים. במלחמת הכוכבים - פרק 8: אחרוני הג'דיי נשמע כי הוא מת בגשר הפיקוד שבו שהתה הנסיכה ליאה בקרב נגד המסדר הראשון.
אבירי הג'דיי, צבא הרפובליקה, ברית המורדים והמחתרת > אדמירל אקבר > יצוג בספרות

אקבר החל את הקריירה שלו כנציג ממשלת כוכב הלכת מון קלמארי. לאחר שנכבש כוכב הלכת על ידי האימפריה הגלקטית נלקח אקבר כשבוי ונעשה לעבד, בין השאר של גראנד מוף טארקין. לאחר שחרורו, הוא עוזר לעצב את חללית הקרב B-Wing. לאחר הקמת הרפובליקה הגלקטית החדשה הופך אקבר לאחד ממנהיגיה.
אבירי הג'דיי, צבא הרפובליקה, ברית המורדים והמחתרת > אדמירל אקבר > בתרבות האינטרנט

המשפט "It's a trap!" הפך, בשנים האחרונות, למפורסם יותר מהדמות עצמה ברחבי האינטרנט. המון פרודיות נעשו על המשפט. אחת המפורסמות בהן נעשתה בסדרה Robot Chicken בפרק המחווה למלחמת הכוכבים, ובה נראית פרסומת ל"דגני אדמירל אקבר".
כמו כן, יצא פרק פרודיה בסדרה "איש משפחה" על מלחמת הכוכבים שנקרא "It's a trap".
אבירי הג'דיי, צבא הרפובליקה, ברית המורדים והמחתרת > קווי-גון ג'ין

קווי-גון ג'ין (ליאם ניסן) הוא אביר הג'דיי שגילה את אנאקין סקייווקר. בעל חרב אור ירוקה. היה מורהו של אובי ואן קנובי. נהרג בקרב חרבות אור נגד דארת' מול. האמין באיזון בכוח, ולא באור מוחלט ועל כן נודה ממועצת הג'די. היה הג'די הראשון מזו דורות ששימר את תודעתו לאחר מותו, אם כי לא בצורתו הפיזית, אלא רק בקולו. בזמן גלותו של אובי ואן קנובי, קווי גון העביר אליו את הידע כיצד להפוך לרוח לאחר המוות.
אבירי הג'דיי, צבא הרפובליקה, ברית המורדים והמחתרת > ג'אר ג'אר בינקס

ג'אר ג'אר בינקס הוא חייזר מגושם הגר באגמים של נאבו ומסייע לטובים. דמותו נחשבה על ידי מעריצים רבים לנקודת שפל של הסדרה, ותפקידו צומצם לאחר הסרט הראשון של הטרילוגיה השנייה. עקב איומים על חיה של הסנאטורית אמידאלה, נשלח בינקס כנציג נאבו במקומה והציע את הענקת סמכויות החירום לקאנצלר פלפטין מה שהיווה את יריית הפתיחה בהפיכתה של רפובליקה לקיסרות. ידוע כי לאחר הקמת האימפריה בינקס פרש מהחיים הציבוריים וחי חיים עלובים במיוחד בביתו בנאבו כשהוא מלא רגשות אשם על חלקו בנפילת הרפובליקה.
ג'אר ג'אר בינקס נחשב לאחת הדמויות השנויות ביותר במחלקות ביקום של מלחמת הכוכבים לאחר שספג ביקורות רבות ממבקרים וממעריצי הסדרה.
אבירי הג'דיי, צבא הרפובליקה, ברית המורדים והמחתרת > מייס וינדו

מייס וינדו (סמואל ל. ג'קסון) הוא מאסטר ג'דיי, שני בבכירותו רק ליודה. בעל חרב-אור בצבע סגול, מת בזמן שהתעמת עם דארת' סידיוס.
אבירי הג'דיי, צבא הרפובליקה, ברית המורדים והמחתרת > בייל אורגנה

בייל אורגנה הוא סנאטור הנאמן לרפובליקה ולמסדר הג'די. הוא מסייע ליודה להימלט מהקיסר ומאמץ את ליאה, ביתם של אנאקין ופאדמה. הוא היה חלק חשוב מברית המורדים, בכיר במעמדו לצידה של מון מות'מה. נהרג בהתפוצצות אולדראן.
אבירי הג'דיי, צבא הרפובליקה, ברית המורדים והמחתרת > אסוקה טאנו

אסוקה טאנו היא ג'דיי מגזע הטוגרוטה, בפקודתו של יודה הפכה לפדוואן של אנאקין סקייווקר והתלוותה אליו ואל אובי ואן קנובי למגוון משימות במהלך מלחמת המשובטים. היא נלחמת באמצעות שתי חרבות אור, ירוקה וצהובה. מופיעה בסוף העונה של מלחמת הכוכבים: המורדים ועוזרת להם נגד האימפריה. בעונה השנייה היה דו-קרב בינה ובין דארת' ויידר.
אבירי הג'דיי, צבא הרפובליקה, ברית המורדים והמחתרת > המפקד (מרשל קומנדר) קודי

קודי הוא שיבוט מהבכירים בצבא הרפובליקה, הנלחם לצידו ולפיקודו של אובי ואן קנובי (לדוגמה: בכוכב utapau, כוכב המסתור של גנרל גריוויוס), שירת כמפקד גדוד 212 וראשון לבצע את פקודתו של הקיסר פלפטין: פקודה 66.
הופיע בסרט נקמת הסית' ובסדרה (וגם בסרט שנקרא מתקפת המשובטים) מלחמת הכוכבים מלחמת המשובטים (star wars the clone wars).
אבירי הג'דיי, צבא הרפובליקה, ברית המורדים והמחתרת > קפטן רקס

רקס הוא בכיר בצבא המשובטים של הרפובליקה וגיבור, יד ימינו של אנאקין סקייווקר ושירת כמפקד פלוגה 501. משתמש בשני אקדחי פלזמה. היה ידיד של אסוקה טאנו והופיע בסדרה מלחמת הכוכבים המורדים.
רקס היה מהבודדים אשר לא ביצעו את פקודה 66 כיוון שהסיר את השתל אשר שלט במוחות המשובטים. חבר אל צוות רוח הרפאים בסדרת המורדים. דמות ראשית בסדרה מלחמת המשובטים. ודמות מפתח ביקום מלחמת הכוכבים
אבירי הג'דיי, צבא הרפובליקה, ברית המורדים והמחתרת > קיט פיסטו

קיט פיסטו הוא ג'דיי מאסטר מגזע הנאוטולן, בעל חרב אור ירוקה. בכיר במועצה וגנרל במלחמת המשובטים. היה חלק מצוות המאסטרים שנבחרו על ידי מייס וינדו להיאבק בפלפטין בסרט השלישי, ואף על פי שהחזיק מעמד יותר זמן מאשר חבריו לצוות, פלפטין הרג גם אותו.
אבירי הג'דיי, צבא הרפובליקה, ברית המורדים והמחתרת > איילה סקורה

איילה סקורה היא ג'דיי מאסטר מגזע הטווי'לק, בעלת חרב אור כחולה, שימשה כגנרלית בכירה במהלך מלחמת המשובטים. נרצחה על ידי הפלוגה שלה בפלישה
במסגרת פקודה 66.
אבירי הג'דיי, צבא הרפובליקה, ברית המורדים והמחתרת > יאראל פוף

יאראל פוף הוא ג'דיי מאסטר מגזע הקאמינו, בעל חרב אור כחולה, ובכיר במועצת הג'דיי. בעל צוואר ארוך ושני מוחות, בראשו ובחזיהו. הופיע רק בסרט הראשון בישיבת מועצת הג'דיי.
אבירי הג'דיי, צבא הרפובליקה, ברית המורדים והמחתרת > לומינרה אונדולי

לומינרה אונדולי היא ג'דיי מאסטר מגזע המיריאלן ובכירה במועצת הג'דיי, בעלת חרב אור ירוקה. שימשה כגנרלית במלחמת המשובטים וכיועצת עבור המועצה, הקאנצלר והסנאט.
אבירי הג'דיי, צבא הרפובליקה, ברית המורדים והמחתרת > פלו קון

פלו קון הוא ג'דיי מאסטר מגזע הקל-דור, בעל חרב אור כחולה בכיר במועצה אשר מפקד על פלוגות הטייסים של הרפובליקה. פלו קון נהרג בקאטו נמודיה בסרט השלישי כאשר המשובטים הטייסים שעליהם הוא פיקד ירו לו על החללית כשהוא בתוכה במהלך פקודה 66.
אבירי הג'דיי, צבא הרפובליקה, ברית המורדים והמחתרת > סייפו דיאס

סייפו הוא בן אנוש ג'דיי. נהרג על ידי דוקו על הירח אובה דייה. פלפטין התחזה אליו וביקש ליצור צבא משובטים בשביל הרפובליקה בלי אישור של מועצת הג'דיי. סייפו דיאס נראה שנית במלחמת המשובטים מול יודה, מבקש מיודה לשחרר אותו ומפתה אותו בכך שיספר לו מי הוא אדון הסית'. אך שוב- היה זה דארת' סידיוס.
אבירי הג'דיי, צבא הרפובליקה, ברית המורדים והמחתרת > קי אדי מונדי

קי אדי מונדי הוא ג'דיי מאסטר מגזע הסריאן, בעל חרב אור כחולה. בכיר במועצה אשר מפקד על קורפוס המשובטים ה22 של המפקד באקארה. קי אדי מונדי מת בסרט השלישי במהלך הקרב במגיטו כנגד צבא הבדלנים, אך כחלק מפקודה 66, קומנדר באקארה ושאר המשובטים בגדו בו והרגו אותו.
אבירי הג'דיי, צבא הרפובליקה, ברית המורדים והמחתרת > שאק טי

שאק טי היא ג'דיי מאסטר מגזע הטוגרוטה, בעלת חרב אור כחולה. בכירה במועצה, אחראית על פיקוד כל מערך המשובטים בכוכב הלכת קאמינו. ככל הנראה נרצחה על ידי ויידר בתוך מקדש הג'די.
אבירי הג'דיי, צבא הרפובליקה, ברית המורדים והמחתרת > קיינן ג'רוס (קיילב דום)

קיינן ג'רוס הוא ג'דיי ששרד גם כן את פקודה 66. בעל חרב אור כחולה. הוא הבעלים של חללית שנקראת "רוח הרפאים" והמנהיג של חבורת מורדים הכוללת את עזרא ברידג'ר, שקיינן לקח אותו תחת חסותו ומאמן אותו להיות ג'דיי. קיינן למד את דרך הג'דיי מדפה בילבה. מופיע בסדרת הטלוויזיה מלחמת הכוכבים: המורדים. התעוור בסוף העונה השנייה. לקראת סוף העונה הרביעית נהרג כאשר הגן בגופו על ידידיו מפני התפוצצות מכלי דלק.
אבירי הג'דיי, צבא הרפובליקה, ברית המורדים והמחתרת > עזרא ברידג'ר

עזרא ברידג'ר מופיע בסדרת הטלוויזיה מלחמת הכוכבים: המורדים. הוא מתפקד כגנב מיומן. בן 14 בסדרה (בהמשך 15), התייתם מהוריו בגיל 7, מאחר שהוריו נלקחו בשבי על ידי האימפריה מפני ששידרו באופן פיראטי נגדם. עזרא בנוסף גם בעל הכוח ומתאמן להיות ג'דיי על ידי קיינן. בהמשך הסדרה אף עזרא יוצר לעצמו חרב אור כחולה משלו שגם יכול להשתמש בה כאקדח. בסוף העונה הראשונה הוא מצולק בלחי הימנית שלו בקרב מול החוקר. לאחר מכן בעונה השנייה בפרק "תמיד יש שתיים" פגש שני חוקרים. בפרק דמדומי השכחה כמעט התפתה לצד האפל על יד מול שנהרג לקראת סוף העונה השלישית. בעונה הרביעית תורם לתבוסתו של גראנד אדמירל ת'רון.
אבירי הג'דיי, צבא הרפובליקה, ברית המורדים והמחתרת > ג'ין ארסו

בתו של מהנדס כוכב המוות גיילן ארסו ומנהיגת צוות "רוג אחת".
אבירי הג'דיי, צבא הרפובליקה, ברית המורדים והמחתרת > קאסיאן אנדור

קאסיאן אנדור הוא מפקד וקצין מודיעין בברית המורדים. הוא מופיע כדמות הראשית בסרט "רוג אחת: סיפור מלחמת הכוכבים" לצד ג'ין ארסו.
אבירי הג'דיי, צבא הרפובליקה, ברית המורדים והמחתרת > בודהי רוק

טייס תובלה של האימפריה הגלקטית שערק לטובת המורדים בהשפעת גיילן וחבר צוות "רוג אחת".
אבירי הג'דיי, צבא הרפובליקה, ברית המורדים והמחתרת > צ'ירוט אימווה

שומר לשעבר במקדש בג'דה, חבר של מלבוס, עיוור המאמין ב"כוח" וחבר צוות "רוג אחת".
אבירי הג'דיי, צבא הרפובליקה, ברית המורדים והמחתרת > בייז מלבוס

שומר לשעבר במקדש בג'דה, חבר של צ'ירוט, לוחם וחבר צוות "רוג אחת".
אבירי הג'דיי, צבא הרפובליקה, ברית המורדים והמחתרת > K-2SO

דרואיד אימפריאלי שנפל בשבי המורדים ותוכנת מחדש, חבר לצוות "רוג אחת". בגלל טעויות בתכנות הוא בעל אופי ציני ופסימי ומרבה לזרוק הערות סרקסטיות. בניגוד לדרואידים אחרים, K-2SO הוא בעל יכולת לחימה.
אבירי הג'דיי, צבא הרפובליקה, ברית המורדים והמחתרת > כוח משובטים 99

כוח משובטים 99, או בשמה הלא רשמי "החבר'ה הרעים" (מאנגלית: "The Bad Batch"), היא קבוצת קומנדו של משובטים מיוחדים עם מוטציות גנטיות שפעלה בזמן מלחמת המשובטים. בתחילה הורכבה הקבוצה מארבעה חיילים, אך לאחר הקרב באנקסוס הצרף אליהם אקו. לאחר פקודה 66, אשר מרבית הקבוצה לא מצייתת לה, הקבוצה עוזבת את כוחות האימפריה, פרט לקרוסהייר אשר משתף פעולה עם האימפריה. הקבוצה לוקחת איתה את המשובטת אומגה. הקבוצה מסתתרת באורד מנטל, מבצעת משימות עבור מרגלת לשעבר של הג'די בשביל כסף והסתרה מהאימפריה. הקבוצה פוגשת בקפטן רקס על הכוכב ברקה, שם כל חברי הקבוצה הנותרים מוציאים את השבבים מהראשים שלהם. הם מקבלים אות מצוקה מחייל קומנדו בשם "גרגור" על הכוכב דארו, שם הם מסתננים אל תוך בסיס אימפריאלי סודי, שבו מאמנים משובטי קומנדו את חיילי הסער הראשונים. הקבוצה מצליחה לשחרר את גרגור אבל האנטר נתפס. האימפריה לוקחת את האנטר חזרה לקאמינו, שם קרוסהייר ופלוגתו החדשה מחכים לניסיון החילוץ. במהלך ניסיון החבר'ה לשחרר את האנטר, הורג קרוסהייר את פלוגתו החדשה כי הבין שגם אותו הם ינסו להרוג. בינתיים האימפריה, אשר פינתה את קאמינו כליל, מתחילה בהרס העיר המרכזית, כשהחבר'ה וקרוסהייר עדיין בה. הקבוצה מצליחה לברוח וכך גם קרוסהייר, אך הוא לא מצטרף אליהם חזרה.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > האנטר (Hunter)

מנהיג החבר'ה הרעים, בעל מוטציות אשר שיפרו את החושים שלו, ואפשרו לו להרגיש תדרים אלקטרומגנטיים, מה שנתן לו לחוש באויבים יותר טוב ממפות של שטח אויב.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > טק (Tech)

המומחה הטכנולוגי של הקבוצה, בעל מוטציות ששיפרו את היכולות שלו במדעים, טכנולוגיה, הנדסה, פיצוח קודים ותרגום. המוטציות הגנטיות שלו גרמו לו להיראות חלש וצעיר יותר משאר הקבוצה. בעל אישיות סרקסטית ופסיבית אגרסיבית, והיה דברן גדול. ידוע בזה שהיה לו תחביב להקליט כל צליל של בעלי חיים ששמע, דבר שהציל את הקבוצה מספר פעמים.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > רקר (Wrecker)

הכוח המרכזי של הקבוצה. בעל מוטציות גנטיות שהפכו אותו לחזק וגדול יותר. נחשב לטיפש ביותר בקבוצה, אך בכל הנוגע לחומרי נפץ היה המומחה. בעל אישיות רועשת וגסה, ונתן את דעתו על כל דבר.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > CT-9904 "קרוסהייר" (Crosshair)

הצלף של הקבוצה. בעל מוטציות גנטיות ששיפרו את חוש הראייה שלו, את הרפלקסים שלו ואת יכולות הצליפה שלו. היחיד מהקבוצה שניסה לבצע את פקודה 66. נשאר נאמן לאימפריה, ואימן קבוצת חיילים משלו, אשר לא היו משובטים. בשלב מסוים הוציא את הצ'יפ מראשו, אך עדיין נשאר נאמן לאימפריה. קיווה שחבריו לקבוצה יצטרפו חזרה לאימפריה. בזמן שהאימפריה הרסה את קאמינו, בגד בקבוצת החיילים החדשה שלו כדי שאחיו לקבוצה יצטרפו אליו, אך הם לא הצטרפו לאימפריה. שרד את ההריסות, אך נשאר נאמן לאימפריה.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > CT-1409 "אקו" (Echo)

משובט רגיל, היה במקור חלק מפלוגה אחרת תחת מספר הזיהוי CT-21-0408. הוצב עם קבוצתו הראשונה על אחד מירחיו של קאמינו, שם לחם בגבורה וצורף אל הלגיון ה501, תחת פיקודו של אנאקין סקיווקר. במהלך משימה, נפצע קשות ונלקח כשבוי על ידי הבדלנים, אשר מכרו אותו למנהיג איחוד הטכנו, וואט טאמבור, אשר שמר עליו בחיים בכך שהפך אותו לסייבורג, אך אקו עצמו נשאר חסר הכרה. בתור סייבורג עבד עבור האדמירל הבדלני טרנץ'. כאשר גילה שאקו עדיין בחיים, רקס, החבר'ה הרעים ואנאקין סקייווקר חילצו אותו. השתמש ביכולתיו הסייבורגיות כדי לנצח בקרב אנאקסס (Anaxes), ובעקבות זה קיבל את התואר "גיבור אנקסס". לאחר הניצחון, הצטרף לחבר'ה הרעים.
אבירי הג'דיי, צבא הרפובליקה, ברית המורדים והמחתרת > כוח משובטים 99 > חברי הקבוצה > אומגה

שיבוט נשי גנטי טהור של ג'נגו פט, ללא מוטציות. הייתה העוזרת של המדענית הראשית של קאמינו, נלה סה. לאחר שאדמירל טארקין הגיע לקאמינו, ברחה ביחד עם החבר'ה הרעים.
אבירי הג'דיי, צבא הרפובליקה, ברית המורדים והמחתרת > פלוגת דלתא

פלוגת קומנדו של הרפובליקה שלחמה במלחמת המשובטים. בפלוגה הדמויות המרכזיות ממשחק המחשב מ-2005 "Star Wars: Republic Commando". בקבוצה ארבעה חיילי קומנדו משובטים. החזירו את גופותיהן של מאסטר ג'דיי הלסיי והפאדאוואן שלו נוקס. הפלוגה השתתפה במשימות הכי מסוכנות של המלחמה, ונחשבת לאחת הפלוגות החשובות והמצליחות ביותר של הרפובליקה.
אבירי הג'דיי, צבא הרפובליקה, ברית המורדים והמחתרת > פלוגת דלתא > חברי הפלוגה > RC-1138 "בוס" (Boss)

המנהיג של הפלוגה. בעל שריון כתום. השחקן במשחק המחשב "Star Wars: Republic Commando" משחק בתור "בוס". הופיע בפרק 18 של העונה ה3 של מלחמת הכוכבים: מלחמת המשובטים. קיבל את כינויו עקב היותו מנהיג הפלוגה.
אבירי הג'דיי, צבא הרפובליקה, ברית המורדים והמחתרת > פלוגת דלתא > חברי הפלוגה > RC-1140 "פיקסר" (Fixer)

השני בסולם ההנהגה של הפלוגה. בעל שריון ירוק. קיבל את כינויו בגלל יכולתו לפרוץ מנעולים ומערכות. שקט, זועף, ומציית לתקנון בצורה כל כך רשמית עד כדי שהוא קורא לחבריו לקבוצה במספר הזיהוי שלהם. הופיע בפרק 18 של העונה ה3 של מלחמת הכוכבים: מלחמת המשובטים.
אבירי הג'דיי, צבא הרפובליקה, ברית המורדים והמחתרת > פלוגת דלתא > חברי הפלוגה > RC-1207 "סב" (Sev)

הצלף של הפלוגה. בעל כישורי צליפה מדהימים. בעל הומור חולני. הייתה לו שנאה עמוקה לג'יאנוסיסיאנים ואחת אפילו יותר עמוקה לטרנדושיאנים. אהב מאוד להילחם. רצה להרוג בדיוק 4,982 ג'יאנוסיסיאנים, אחד לכל חייל קומנדו שנפל. היה חבר טוב של מנהיג הפלוגה "בוס" וחברו לנשק "סקורץ'". נעלם במהלך הקרב בקאשיק. בעל שריון בצבע אדום, אך לא ברור האם צבע אותו עם צבע או עם דם. בעל אישיות אגרסיבית. הופיע בפרק 18 של העונה ה3 של מלחמת הכוכבים: מלחמת המשובטים.
אבירי הג'דיי, צבא הרפובליקה, ברית המורדים והמחתרת > פלוגת דלתא > חברי הפלוגה > RC-1262 "סקורץ'" (Scorch)

מומחה חומרי הנפץ של הפלוגה. בעל שריון צהוב. נודע בחוש ההומור שלו ובדיחותיו. חבר קרוב של סב. אהב חומרי נפץ ובמיוחד את התוספת תחמושת נגד שריון לרובה DC-17 שלו. הופיע בפרק 18 של העונה ה3 של מלחמת הכוכבים: מלחמת המשובטים. מופיע בפרק 15 של העונה הראשונה של הקבוצה הרעה בתור אחד מהמאמנים של חיילי הסער בבסיס האימפריאלי הסודי בדארו. פוצע את גרגור ומנצח את טק, אך לבסוף מאבד את הכרתו לאחר 5 יריות מרובה הלם. חוזר להכרתו מאוחר יותר ועולה על ספינה במצוד אחרי האנטר, ולבסוף תופס אותו.
אדוני ואבירי הסית' > פלפטין

שיב פלפטין - ידוע בשם דארת' סידיוס - הוא אדון סית' חזק מאוד והקיסר של האימפריה הגלקטית. בעבר היה סנאטור בולט ששמר את עובדת היותו אדון סית' בסתר, אך בעקבות ההפיכה שביצע ובה הפיל את הרפובליקה הוא נהפך לקיסר. בעל יכולת לירות ברקים מהיידים וחרב אור אדומה, אך מסוגל גם להילחם בשתיים. הופל לליבת כוכב המוות על ידי דארת' ויידר כאשר זה האחרון חזר לצד הטוב. במלחמת הכוכבים - פרק 9: עלייתו של סקייווקר מתגלה כי הוא שרד את פיצוץ כוכב המוות על ידי העברת תודעתו לגוף משובט והוא יצר את המנהיג העליון סנוק ואת המסדר הראשון. עוד מתגלה כי הוא סבה של ריי והוא העומד מאחורי רצח הוריה. בקרב מול ריי ובן סולו הוא שואב מהם את כוחותיהם אך נהרג מהחזר הברקים שלו על ידי נכדתו שנהרגת אף היא בתהליך ובכך מביא גם למותו של בן סולו שמקריב את חייו על מנת להחיות אותה.
אדוני ואבירי הסית' > הרוזן דוקו

אביר סית' - דארת' טיראנוס, ג'דיי לשעבר, תלמידו השני של הקיסר פלפטין, ומאסטר של וונטרס וסבאג'. בעל חרב אור מעוקלת, ונלחם ביודה. נהרג בקרב חרבות-אור על ידי אנאקין סקייווקר.
אדוני ואבירי הסית' > דארת' מול

דארת' מול הוא אביר סית' מגזע חייזרי בשם זבראק, ראשו מקורנן ופניו אדומות עם עיטורים שחורים. הוא משתמש בחרב אור אדומה כפולה משני הצדדים, והוא היה תלמידו הראשון של דארת' סידיוס. לאחר שפלג גופו התחתון נכרת על ידי אובי ואן קנובי ונחשב למת 10 שנים, הוא ניצל על ידי אחיו, סאוואג' אופרס ובעזרת מכשפות אחיות הלילה הוא קיבל רגלים מכניות. הוא משתלט על קבוצת טרור של בני אנוש מכוכב מנדלור ולאחר מכן על כל הכוכב. פלפטין חוזר ומביס אותו ולוקח אותו בשבי. לאחר מכן יצא לחופשי ובכך הביא למות אימו, האם טאלזין. הוא נראה מאז במלחמת הכוכבים המורדים בכוכב הנקרא מלאקור ומנסה להעביר את עזרא בריג'ר לצד שלו. בפרקי סיום העונה השלישית של הסדרה, מול מגיע לטטואין להרוג את אובי ואן. הוא מפסיד בקרב חרבות האור ונפצע פצעי מוות. ברגעיו האחרונים הוא נענה בידי אובי ואן שלוק הוא הנבחר ומקווה כי הוא ינקום את נקמתו ואת נקמתו של קנובי נגד הסית'.
אדוני ואבירי הסית' > אסאג' וונטרס

אבירת סית' מגזע חייזרי בשם זבראק, נולדה בכוכב הלכת דאת'ומיר, לאחר מכן הועברה משם כדי להציל את הכוכב שלה, לאחר מכן אביר הג'דיי קאי נאראק אימץ אותה לחיקו ולימד אותה את דרכי הג'דיי. לאחר שנהרג אסאג' עברה להיות תלמידתו של הרוזן דוקו. בעלת שתי חרבות אור מעוקלות. לאחר שפלפטין ראה את התחזקותה הוא דרש מדוקו להיפטר ממנה. לאחר שברחה מדוקו היא הצטרפה לאחוות המכשפות אחיות הלילה והפכה לציידת ראשים, בעונה החמישית עזרה לאנאקין לגלות מי הפליל את אסוקה.
אדוני ואבירי הסית' > סאוואג' אופרס

אביר סית' מגזע חייזרי בשם זבראק. אחיו של דארת' מול. קיבל את כוחו מאחוות המכשפות אחיות הלילה. תחילה היה התלמיד של אסאג' ונטרס ולאחר מכן של הרוזן דוקו. כאשר דוקו ניסה להיפטר מוונטרס הוא ברח והחל לחפש את אחיו. לאחר שמצא אותו הוא הכין לו פלג גוף תחתון מכני ביחד עם מלכת אחיות הלילה זהלם. הוא ניהיה תלמידו. לאחר כיבוש מנדלור עם אחיו הוא נרצח על ידי פלפטין בעימות על הכוכב.
סאוואג' בצרפתית פירושו "פרא אדם".
אדוני ואבירי הסית' > מלכת אחוות אחיות הלילה זהלם

מכשפה בכירה מגזע חייזרי בשם זבראק. עזרה לאסאג' וונטרס, סאוואג' אופרס ודארת' מול להיות ללוחמים טובים יותר בעזרת כישופיה. נהרגה על ידי אנאקין סקיווקר ואסוקה טאנו כאשר הוא עצר כישוף שלה שעמד להרוג את קבוצת הג'דיים אשר נכלאו.
אדוני ואבירי הסית' > פרה ויזסלה

בן אנוש מנדלוריאני מהכוכב מנדלור משבט ויזלה. חרב האור שלו שחורה ויוצאת דופן משאר החרבות, שלא דורשת כישורי ג'דיי ויכולות בכוח. דארת' מול מזמין אותו לדו-קרב בו ויסזלה מפסיד, דארת' מול לוקח את חרב האור שלו, ועורף לו את ראשו לפני כל השבט שלו. דארת' מול לוקח לו את חרב האור שלו ומשתמש בה גם אחרי הקרב של שניהם.
אדוני ואבירי הסית' > החוקר הגדול

שומר במקדש הג'דיי לשעבר, שעבר לצד האפל של הכוח והפך לצייד ראשים של האימפריה מגזע הפאאן שתפקידו והוא לצוד ולהרוג את "ילדי הכוח" (אבירי הג'דיי ששרדו את פקודה 66) היה חניכו של דארת ויידר. בסוף העונה הראשונה של "המורדים" של הוא התאבד לאחר קרב מול קיינן ועזרא. היה הנבל הראשי של העונה הראשונה. בעברו שירת כשומר מקדש הג'דיי.
אדוני ואבירי הסית' > האח החמישי

הופיע לראשונה (כרונולוגית) בג'דיי הישרדות והוא רודף אחרי קאל קאסטיס. בנוסף הופיע גם בעונה השנייה של מלחמת הכוכבים: המורדים. הנבל. מחליפו של החוקר גם הוא משתמש בחרב אור כפולה. נהרג על ידי מול בסוף העונה השנייה יחד עם האחות השביעית והאח השמיני.
אדוני ואבירי הסית' > גלן מארק/סטארקילר

סטארקילר אינו חלק מהקאנון החדש של מלחמת הכוכבים. בן אנוש מהכוכב קאשיק. היה תלמיד הסית' הסודי של דארת' ויידר. ויידר חיסל את אביו בביתו בקאשייק כשהיה ילד מול עיניו ולקח אותו כחניך סית'. ויידר היה שולח אותו למשימות מיוחדות של האימפריה. ויידר ראה כיצד הוא מתחזק ולכן בגד בו והרג אותו. לפני מותו ויידר שכפל אותו בכוכב קאמינו על מנת ליצור צבא של שיבוטים סית'ים. לאחר זמן מה שיבוט אחד השתחרר וניסה למרוד בוויידר. ויידר הבין שכל שיבוט יבגוד בו ולכן הוא הרג את כל השיבוטים והפסיק את יצירת הצבא.
צבא האימפריה הגלקטית

צבא האימפריה הגלקטית כולל צי של משחתות כוכבים ומספר רב של לגיונות של חיילי סער (רובם לבושים בקסדה מלאה ושריון גוף לבן). היא חמושה בנשק כבד, בתותחים ובאמצעי השמדה. שלושת מיזמי הדגל שלה היו כוכב המוות הראשון, משחתת-העל Executor (ששימשה בסיס נייד עבור דארת' ויידר) וכוכב המוות השני.
צבא האימפריה הגלקטית > גראנד מוף טארקין

מפקד צבאות האימפריה הגלקטית ומפקח כוכב המוות לאחר מות יריבו העיקרי, המנהל קרניק, עליו נספה בפיצוץ.
צבא האימפריה הגלקטית > גראנד אדמירל ת'רון

הנבל הראשי של העונה השלישית של מלחמת הכוכבים: המורדים. ת'רון הוא גאון אסטרטגי ומאמין כי הדרך לניצחון על האויב היא על ידי הבנת תרבותו ואומנותו ולא רק אסטרטגיית הקרב שלו. ת'רון הגיע לאימפריה מן החלל הלא נודע, מממלכת הצ'יס על מנת למצוא בני ברית לבני עמו שיגנו עליהם מפני איום חיצוני מסוכן. ת'רון משרת את האימפריה על אך שלדעתו היא מלאת חסרונות ומושחתת. ת'רון מקודם לדרגת גראנד אדמירל לאחר הקרב על באטון. לקראת סוף העונה, ת'רון יודע, בסתר, שהסוכן קאלוס הוא למעשה פולקרום, בוגד בשורות באימפריה.
תרון המציא את חללית ה-TIE החדשה- המיגון שלה ויכולותיה משופרים משאר החלליות.
הוא ביסס את הצי שלו בלות'ל יחד עם המושלת פרייס והוא זרע פחד ואימה בכוכב. בסוף העונה הרביעית הפרגיוולים תפסו אותו ולקחו אותו ואת עזרא בספינתו לעל-חלל לכיוון לא ידוע.
צבא האימפריה הגלקטית > אדמירל וולף יולרין

אדמירל של הרפובליקה שחבר לצבא האימפריה לאחר פקודה 66, חבר במועצת המופים של הפיקוד העליון האימפריאלי.
במלחמת המשובטים פיקד יולרין על הצי של אנאקין סקיווקר והיה בעל טקטיקות מלחמה גבוהות ונחשב ככובש ואדמירל בכיר וחשוב.
לאחר עלית האימפריה הוא מונה לחבר במועצת המופים ומפקד בית ספר לסוכנים אימפרילים (שם למד הסוכן קאלוס) מצא את מותו בהתפוצצות כוכב המוות.
צבא האימפריה הגלקטית > אדמירל קונאן אנטוניו מוטי

מפקד בכיר בצבא האימפריה, אדם גאוותן אשר העז להתחצף אל דארת' ויידר. מצא את מותו על כוכב המוות.
צבא האימפריה הגלקטית > גראנד גנרל קאסיו טייג'

קול ההגיון במטה הנהגת צבא האימפריה. היחיד אשר ראה נכוחה את האיום המוחשי מצד ברית המורדים. שרד את פיצוץ כוכב המוות, הועלה לפיקוד על הצבא מעל לוויידר. לאחר כישלונו הושם תחת פיקודו של ויידר שחנק אותו למוות (ב"חניקת כוח") על כישלונותיו.
צבא האימפריה הגלקטית > מוף טיאן ג'רג'רוד

מפקד כוכב המוות השני. היה חלק מפיקוד האימפריה עוד לפני הקרב על יאבין. נהרג בפיצוץ כוכב המוות השני.
צבא האימפריה הגלקטית > הסוכן אלכסנדר קאלוס

רמה אחת מתחת לחוקר. אויב עיקרי של זב. מתיידד עם זב על ירח קפוא, מציל את סאבין ממעצר ומסייע גם לקיינן ועזרא. בכך הוא חושף את זהותו הסודית כמרגל המורדים "פולקרום". הוא נראה כמתלווה לזב אל כוכב הבית שלו על מנת להבין כי לא השתמיד את הגזע וכי חטאיו נסלחו לאחר נפילת האימפריה.
צבא האימפריה הגלקטית > אורסון קרניק

האחראי על בניית כוכב המוות. נהרג על ידי הנשק עצמו בסוף הקרב בסקאריף. מהנדס בעצמו וידידו הטוב של גיילן ארסו, אותו פיתה בעורמה להצטרף לפרויקט הסודי.
צבא האימפריה הגלקטית > המושלת אירהינדה פרייס

ילידת לות'ל ומושלת כוכב הלכת. זרעה הרס וחורבן בלות'ל. בפרק הסיום של העונה הרביעית היא נתפסת על ידי המורדים, מסרבת להיכנע ומתפוצצת עם תחנת השליטה של לות'ל.
הבדלנים ופדרציית הסחר > גנרל גרייווס

אורגניזם חי בגוף רובוטי, מפקד צבא הבדלנים וסגנו של הַרוזן דוקו. גרייווס הרג מספר אבירי ג'דיי והשתמש בחרבות האור שלהם כנשק. נהרג על ידי אובי ואן קנובי על הכוכב אוטפאו.
הבדלנים ופדרציית הסחר > ניוט גאנריי

חייזר מהגזע ניימודייאן. מנהיג פדרציית הסחר אשר יצרה את צבא הדרואידים. איש עסקים אשר כרת ברית עם פלפטין. הוא כבש את הכוכב נאבו ולאחר 10 שנים היה שותף להקמת הבדלנים. נרצח על הכוכב מוסטפאר עם שאר מנהיגי הבדלנים על ידי דארת' ויידר.
הבדלנים ופדרציית הסחר > רונה האקו

חייזר מהגזע ניימודייאן. עוזרו ויועצו של ניוט גאנריי. נרצח על הכוכב מוסטפאר עם שאר מנהיגי הבדלנים על ידי דארת' ויידר.
הבדלנים ופדרציית הסחר > פוגל הלסר

חייזר מהגזע ג'אנושיין. המנהיג של הכוכב ג'ונסיס ואחד מהאחראים לייצור צבא הדרואידים עצמו. ראשו נערף על הכוכב מוסטפאר עם שאר מנהיגי הבדלנים על ידי דארת' ויידר.
הבדלנים ופדרציית הסחר > וואט טאם בור

חייזר מהגזע שאקון. המנהיג של איחוד הטכנו. נרצח על הכוכב מוסטפאר עם שאר מנהיגי הבדלנים על ידי דארת' ויידר.
הבדלנים ופדרציית הסחר > קאד ביין

חייזר מהגזע החייזרי בשם דורו. צייד ראשים אשר נשכר בעיקר על ידי דוקו והבדלנים, בין היתר ללכידת הסנאט.
המסדר הראשון

המסדר הראשון הוא מסדר צבאי טוטליטרי בראשות המנהיג העליון סנוק שקם על חורבות האימפריה הגלקטית.